ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ኣብ የመን ዝርከቡ ኢትዮጵያውያን ስደተኛታት 'ኣብ ከቢድ ሓደጋ ወዲቕና' ኢሎም 17 ሚያዝያ 2020 ምንጪ ስእሊ, Ali musetefa and Atakhlti Tadele ኣብ የመን ኣልጋሃር ዝተበሃለት ቁሸት ዝርከቡ ኢትዮጵያውያን ስደተኛታት ኣብ ከቢድ ስግኣት ኮሮናቫይረስን ሓደጋ ከበድቲ ኣጽዋርን ከምዝርከቡ ንቢቢሲ ሓቢሮም። መምህር ዘነበ ከበደ ሓደ ካብቶም ኣብ ሓደጋ ዝወደቑ ኮይኑ፡ "ዕጡቓት ሑቱ" ከምዝኾኑ ዝገለጾም ሚሊሻታት ጠያይቲ ክትኩሱሎም ምስጀመሩ ኩሎም ስደተኛታት ከምዝተበታተኑ ተዛሪቡ። "ኣልጋሃር ኣብ ሞንጎ የመንን ስዑድን እትርከብ ንኢሽተይ ናይ የመን ቁሸት እያ። ዶብ ስለዝኾነት ድማ ዝበዝሕ ሓበሻ ስደተኛ ኣብቲ ከባቢ እዩ ዝነብር። ብግምት ክሳብ 5 ሽሕ ንኸውን። ትማሊ ቀትሪ ድማ ብሃንደበት 20 ኣብ ዝኾና መኻይን ዝተጽዓኑ ከባቢ 200 ዕጡቓት ሑቲ ናብቲ ከባቢ ብምእታው ጠያይቲ ክትኩሱ ጀሚሮም" ኢሉ። ንገሊኦም ስደተኛታት ከምዝሓዝዎም ዝዛረብ መምህር ዘነበ፡ ዝበዝሑ ግን በቶም ዕጡቓትን ድምጺ ጠያይትን ተሰናቢዶም ሃዲሞም ናብ በረኻ ከምዝተበታተኑ ሓቢሩ። "ኣነን ካልኦት ምሳይ ዝነበሩን'ውን ንሃድም ስለዝነበርና መን ምዃና ኣየጻረናን እምበር ሓንቲ ተወቒዓ ዝቖሰለት ኣላ። ገሊኦም ስደተኛታት ድማ ናብ ዶብ ስዑዲ ምስሃደሙ ከቢድ ብረት ከይተረፈ ተኹሲ ተኸፊቱ" ክብል ነቲ ዝነበረ ኩነታት ገሊጹ። ሽዑ እቲ ተኹሲ ብቕድሚትን ድሕሪትን [ካብ ከባቢ ዶብ ስዑድን እቶም ዕጡቓት ሚሊሻታትን] ስለዝነበረ እቶም ስደተኛታት ናብ ዝኣትውዎ ስለዝጠፍኦም ናብ ዝረኸብዎ በረኻ ምህዳሞም መምህር ዘነበ ንቢቢሲ ተዛሪቡ። "ከም ጽቡቕ ኣጋጣሚ ኮይኑ እቲ ከባቢ በረኻ ስለዝኾነ ክትሃድም ዘኽእል ነይሩ። ናብ ኩሉ ድማ ተበቲኑ [ስደተኛ]፡ ክሳብ ሕዚ ብዘይ ማይን እኽልን እዩ ዘሎ። ናብ ስዑዲ ክትሰግር እንተፈቲንካ ከኣ ብጥዕሚ ዘፍርሕ ከቢድ ብረት'ዩ ዘሎ። ናብታ ከተማ ከይንምለስ'ውን እቶም ዕጡቓት ብኹላ ሓጺሮምዋ ኣለዉ" ክብል ወሲኹ ሓቢሩ። ምንጪ ስእሊ, Zenebe Kebede [ንመምህር ዘነበ ብስልኪ ኣብ እነዘራርበሉ እዋን ኣብ ሞንጎ ድምጺ ጠያይቲ ተሰሚዑ.
